Kirbla

Kirbla on küla Pärnu maakonnas Lääneranna vallas.

Enne 2017. aasta haldusreformi kuulus küla Lääne maakonda Lihula valda.

Küla läbib Risti–Virtsu tee, mis küla kirdepiiril ületab Kasari jõge ja Kasari silla. Kirbla piirneb Lautna, Rannu, Allikotsa, Keskküla, Kasari, Seira ja Hälvati külaga.

Vaatamisväärsusteks on Kirbla astang ja Kirbla kirik. Kirblas asub ka rauaajast pärit Kirbla asulakoht.

Ajalooliselt asus küla Kirbla kihelkonnas.

1931–1968 asus Kirblast lõunas Rapla–Virtsu raudtee ääres Kirbla raudteejaam, jaamahoone hävitati 1980. aastatel.

2000. aasta rahvaloenduse andmeil oli külas 300 elanikku. 2011. aasta rahvaloenduse andmeil oli elanikke vaid 152.

10. jaanuaril 2014 eraldati Kirblast Rannu küla.

Kirblas tegutses Kasari Kool, mis suleti 2015. aastal.

Kirbla kalmistul on Jüri Uluotsa perekonna hauad. Sinna maeti nad Rootsist ümber augustis 2008.Jüri Uluots sai ümber maetud, Postimees Online, 31. august 2008

 Vaata ka 
 Kasari hüdromeetriajaam
 Kirbla vana kalmistu

 Viited 

 Välislingid 
 17. juuli 2016, Mati Mandel, 75 aastat tagasi hävitas Punaarmee Kirbla küla.

Kategooria:Lääneranna valla külad